Naira na cigaba da tashi sama ▷ NAIJ.COM
Naira na cigaba da tashi sama
Darajar Naira na ta kara tashi sannu a hankali a kasuwa. A jiya ma dai Naira ta yunkura a kan Dala Amurka da Dalar EURO ta Kasashen Turai.
A jiya Talata Naira ta yunkura a kan Dala Amurka da Dalar EURO ta Kasashen Turai kamar yadda rahotanni suka nuna. Nairar dai tayi wani mugun tsalle inda ta haura matakai har N15. Yanzu dai Dalar Amurka ta koma N430 daga kan N445.
Haka kuma dai Nairar ta daga a kan Dalar EURO wanda ta koma N450 daga kan N465. Sai dai Nairar ba ta motsa ba ko kadan a kan Pounds Sterling na Kasar Ingila wanda har yanzu yake nan a kan N530 kan kowane Pound guda.
KU KARANTA: Har yanzu 'Yan Najeriya na kaunar Buhari
Hakan na zuwa ne dai bayan da babban bankin kasar watau CBN ta kara sakin wasu makudan Daloli a kasuwa ga masu sayen wasu kayan sari da kuma zuwa kasashen waje domin karatu ko rashin lafiya.
Dama can babban bankin Najeriya CBN ta ce kashin Dala ya bushe a wannan makon don kuwa za ta cigaba da sakin miliyoyin daloli domin a biya bukatar jama’a. Masu canji dai sun ce hakan ya taimaka wajen gyara lamarin.
Central Bank Of Nigeria news Hausa News Naira To Euro Kudin Dala Darajar Naira
Richest musician in Nigeria Peace Corps Justine Skye How to share data on Airtel Davido net worth